อธิบดีกรมอุตุนิยมวิทยา ระบุ สภาพอากาศของประเทศไทยสัปดาห์นี้ จะมีพายุฤดูร้อนเกิดขึ้นอย่างต่อเนื่อง เตือนประชาชนหลีกเลี่ยงการอยู่พื้นที่โล่งแจ้ง
อธิบดีกรมอุตุนิยมวิทยา ระบุ สภาพอากาศของประเทศไทยสัปดาห์นี้ จะมีพายุฤดูร้อนเกิดขึ้นอย่างต่อเนื่อง เตือนประชาชนหลีกเลี่ยงการอยู่พื้นที่โล่งแจ้งนาวาอากาศเอก สมศักดิ์ ขาวสุวรรณ์ อธิบดีกรมอุตุนิยมวิทยา เปิดเผยถึงสภาพอากาศโดยรวมของประเทศไทยในช่วงสัปดาห์นี้ว่า ตั้งแต่วันนี้ 7 - 11 เมษายน 2563 เกือบทั่วทุกภาคยกเว้นภาคใต้ มีสภาพอากาศร้อนถึงร้อนจัดโดยเฉพาะภาคตะวันออกเฉียงเหนือและภาคเหนืออุณหภูมิสูงสุดกว่า 40 องศาเซลเซียส ประกอบกับมีมวลอากาศเย็นจากจีนจะแผ่ปกคลุมเข้ามาในประเทศไทยทำให้กระทบกับความร้อนที่มีอยู่กลายเป็น“พายุฤดูร้อน” ที่ทำให้เกิดพายุฝนฟ้าคะนองลมกระโชกแรงฟ้าผ่าและลูกเห็บตก โดยพายุดังกล่าวจะเกิดขึ้นที่ภาคตะวันออกเฉียงเหนือ ภาคตะวันออก ภาคกลาง และภาคเหนือตามลำดับ ขณะที่ ภาคใต้มีฝนฟ้าคะนองเกิดขึ้นบางพื้นที่ ส่วนคลื่นลมในทะเลฝั่งอันดามันและอ่าวไทยคลื่นสูง1 - 2 เมตร อย่างไรก็ตาม พายุฤดูร้อนที่จะเกิดขึ้นจะเบาบางลงในวันที่ 11 เมษายนนี้ หลังจากนั้นในวันที่ 12 - 15 เมษายน 2563 จะมีพายุฤดูร้อนเกิดขึ้นอีกครั้งแต่ลักษณะจะรุนแรงกว่า พร้อมขอให้ประชาชนระมัดระวังหลีกเลี่ยงการอยู่ในพื้นที่โล่งแจ้งอย่าอยู่ใกล้ต้นไม้ใหญ่ หรือสิ่งปลูกสร้างที่ไม่มั่นคงแข็งแรง เพื่อความปลอดภัยประชาชนสามารถติดตามการพยากรณ์อากาศได้ที่ สถานีวิทยุกระจายเสียงแห่งประเทศไทยแห่งนี้ และกรมอุตุนิยมวิทยาที่เว็บไซต์ www.tmd.go.th หรือสายด่วน 1182